smcproject/ml-wiki-sentences huggingface dataset:
ഉദാഹരണങ്ങൾ ഛിന്നഗ്രഹങ്ങൾ നിയർ ഷുമാക്കർ (433 ഇറോസ് പരിക്രമണം ചെയ്തു, ഒടുവിൽ വന്നിറങ്ങിയെങ്കിലും അങ്ങനെ രൂപകൽപ്പന ചെയ്തിട്ടില്ല) ഹയാബൂസ (25143 ഇറ്റോകവയെ പഠിച്ചു, സാങ്കേതികമായി ഓർബിറ്റർ അല്ല. സൂര്യനുചുറ്റും അതിന്റെ ഭ്രമണപഥത്തിലെ ഛിന്നഗ്രഹത്തെ പിന്തുടർന്നു) ഡോൺ ( 4 വെസ്റ്റ പരിക്രമണം ചെയ്തു, ഇപ്പോൾ സീറീസ് പരിക്രമണം ചെയ്യുന്നു) ഭൂമി ബഹിരാകാശ വാഹന ഓർബിറ്റർ ബുറാൻ -ക്ലാസ് ഷട്ടിൽ സോയൂസ് ഇന്റർമീഡിയറ്റ് എക്സ്പെരിമെന്റൽ വെഹിക്കിൾ ഷെൻസൊയു ലാൻഡ്‌സാറ്റ് വ്യാഴം ഗലീലിയോ ജുനോ ചൊവ്വ മാരിനർ 9 ചൊവ്വ 2 ചൊവ്വ 3 ചൊവ്വ 5 വൈക്കിംഗ് 1 വൈക്കിംഗ് 2 ഫോബോസ് 2 മാർസ് ഗ്ലോബൽ സർവേയർ 2001 മാർസ് ഒഡീസി മാർസ് എക്സ്പ്രസ് മാർസ് റീകണൈസൻസ് ഓർബിറ്റർ മാർസ് ഓർബിറ്റർ മിഷൻ മെർക്കുറി മെസഞ്ചർ ചന്ദ്രൻ ഗ്രെയ്ൽ ബഹിരാകാശ പേടകം (എബ് ഫ്ലോ) ലൂണ 10 - ചന്ദ്രന്റെ ആദ്യത്തെ കൃത്രിമ ഉപഗ്രഹം എക്സ്പ്ലോറർ 33 ചാന്ദ്ര ഭ്രമണപഥം 1 ലൂണ 11 ലൂണ 12 ചാന്ദ്ര ഭ്രമണപഥം 2 ചാന്ദ്ര ഭ്രമണപഥം 3 ചാന്ദ്ര ഭ്രമണപഥം 4 എക്സ്പ്ലോറർ 35 ചാന്ദ്ര ഭ്രമണപഥം 5 ലൂണ 14 ലൂണ 19 എക്സ്പ്ലോറർ 49 ലൂണ 22 ഹിറ്റൻ ക്ലെമന്റൈൻ ചാന്ദ്ര പ്രോസ്പെക്ടർ ചാന്ദ്ര റീകണൈസൻസ് ഓർബിറ്റർ സ്മാർട്ട് -1 സെലീൻ ചേഞ്ച്  1 ചേഞ്ച് 2 ചന്ദ്രയാൻ I. ശനി കാസ്സിനി-ഹ്യൂഗൻസ് മിഷൻ സൂര്യൻ പയനിയർ 5 പയനിയർ 6 പയനിയർ 7 പയനിയർ 8 പയനിയർ 9 ഹീലിയോസ് പ്രോബുകൾ ISEE-3 യൂലിസ്സസ് വിൻഡ് സോളാർ, ഹെലിയോസ്ഫെറിക് ഒബ്സർവേറ്ററി നൂതന കോമ്പോസിഷൻ എക്‌സ്‌പ്ലോറർ ജനസിസ് സ്റ്റീരിയോ പ്രോബുകൾ ശുക്രൻ വെനറ 9 വെനറ 10 പയനിയർ വീനസ് ഓർബിറ്റർ വെനേര 15 വെനേര 16 മഗല്ലൻ വീനസ് എക്സ്പ്രസ് ഇതും കാണുക ഉപഗ്രഹം ബാഹ്യ ലിങ്കുകൾ Orbiters (spacecraft) എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഉദിത ഗോസ്വാമി ഇംഗ്ലീഷ് വിലാസം https://ml.wikipedia.org/wiki/Udita_Goswami
ബോളിവുഡ് ചലച്ചിത്ര രംഗത്തെ ഒരു അഭിനേത്രിയും മോഡലുമാണ് ഉദിത ഗോസ്വാമി ( 2 സെപ്റ്റംബർ 1984 ).
ആദ്യ കാലത്ത് പെപ്സി , ടൈറ്റൻ എന്നീ കമ്പനികളുടെ പരസ്യ ചിത്രങ്ങളിൽ അഭിനയിച്ചു.
ആദ്യ ചിത്രം പൂജ ഭട്ട് സംവിധാനം ചെയ്ത പാപ് എന്ന ചിത്രമാണ്.
ഇതിൽ നായകൻ ജോൺ ഏബ്രഹാം ആയിരുന്നു.
പിന്നീട് സെഹർ എന്ന ചിത്രം ഇമ്രാൻ ഹാഷ്മിയോടൊപ്പം അഭിനയിച്ചു.
ഷമിത ഷെട്ടിയും അഭിനയിച്ച ഈ ചിത്രം ചില വിവാദങ്ങളിൽ പെട്ടിരുന്നു.
ഇതിൽ ഉദിതയുടെ അഭിനയം ശ്രദ്ധേയമായിരുന്നു.
വിദ്യഭ്യാസം കഴിഞ്ഞത് ഡെഹ്‌റാഡൂണിലാണ് .
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഉദിത ഗോസ്വാമി
ഉദീയന്നൂർ ദേവി ക്ഷേത്രം
തിരുവനന്തപുരം ജില്ലയിൽ , തിരുവനന്തപുരം നഗരഹൃദയത്തിൽ, മരുതംകുഴി എന്ന സ്ഥലത്ത് സ്ഥിതിചെയ്യുന്ന പ്രസിദ്ധമായ ഒരു ഭഗവതി ക്ഷേത്രമാണ് ഉദിയന്നൂർ ദേവീക്ഷേത്രം.
ഹൈന്ദവ വിശ്വാസപ്രകാരം ആദിപരാശക്തിയുടെ രൗദ്രഭാവമായ ശ്രീ ഭദ്രകാളിയാണ് ക്ഷേത്രത്തിലെ മുഖ്യപ്രതിഷ്ഠ.
വടക്കോട്ട് ദർശനം.
ഉപദേവകളായി ഗണപതി , ശിവൻ , അയ്യപ്പൻ എന്നിവർക്കും പ്രതിഷ്ഠകളുണ്ട്.
ഉദുമ ഇംഗ്ലീഷ് വിലാസം https://ml.wikipedia.org/wiki/Udma
12°26′38″N 75°01′26″E ﻿ / ﻿ 12.444°N 75.024°E ﻿ / 12.444; 75.024 കാസർഗോഡ് ജില്ലയിലെ ഒരു പ്രദേശമാണ്‌ ഉദുമ .
2001-ലെ കനേഷുമാരി പ്രകാരം ഉദുമയിലെ ജനസംഖ്യ 8144 ആണ് ‌.
ഇതിൽ 46% പേർ പുരുഷന്മാരും 54% സ്ത്രീകളുമാണ്‌.
ഉദുമയിലെ സാക്ഷരതാ നിരക്ക് 75% ആണു്.
ഇത് ദേശീയ ശരാശരിയായ 59.
5% ത്തേക്കാൾ കൂടുതലാണ്‌.
പുരുഷന്മാരുടെ സാക്ഷരതാ നിരക്ക് 80 ശതമാനവും സ്ത്രീകളുടെത് 71 ശതമാനവുമാണ്‌.
ഉദുമയിലെ ജനസംഖ്യയുടേ 13% പേർ 6 വയസ്സിനു താഴെയുള്ളവരാണ്‌.
അവലംബം ↑ Udma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉദിത് നാരായൺ ഇംഗ്ലീഷ് വിലാസം https://ml.wikipedia.org/wiki/Udit_Narayan
ഒരു ഇന്ത്യൻ പിന്നണിഗായകനാണ് ഉദിത് നാരായൺ .
ഹിന്ദി , തമിഴ് , തെലുങ്ക് , കന്നട , മറാത്തി , നേപ്പാളി , സിന്ധി , മലയാളം , ഭോജ്പൂരി , ഒഡിയ , ബംഗാളി തുടങ്ങിയ ഭാഷകളിൽ നിരവധി ഗാനങ്ങൾ ആലപിച്ചിട്ടുണ്ട്.
3 തവണ ദേശീയ അവാർഡും 5 തവണ ഫിലിംഫെയർ അവാർഡും ലഭിച്ചു.
2009-ൽ ഭാരതസർക്കാർ ഇദ്ദേഹത്തിന് പത്മശ്രീ നൽകി ആദരിച്ചു.
പുരസ്കാരങ്ങൾ ദേശീയ ചലച്ചിത്രപുരസ്കാരം മികച്ച പിന്നണിഗായകൻ 2002: മിത്‌വ ( ലഗാൻ ) ജാനേ ക്യൂ ( ദിൽ ചാഹ്താ ഹേ ) 2003: ഛോട്ടേ ഛോട്ടേ സപ്നേ ( സിന്ദഗി ഖുബ്സൂരത്ത് ഹേ ) 2004: യേ താരാ വോ താരാ ( സ്വദേശ് )
ഉദിയ ആൻഡ് ഹെർ സെവൻ ബ്രദേഴ്‌സ് ഇംഗ്ലീഷ് വിലാസം https://ml.wikipedia.org/wiki/Udea_and_Her_Seven_Brothers
മാർചെൻ അൻഡ് ഗെഡിച്റ്റ് ഓസ് ഡെർ സ്റ്റാഡ് ട്രിപ്പോളിസിൽ നിന്ന് ഹാൻസ് സ്റ്റംമെ ശേഖരിച്ച ഒരു വടക്കൻ ആഫ്രിക്കൻ യക്ഷിക്കഥയാണ് ഉദിയ ആൻഡ് ഹെർ സെവൻ ബ്രദേഴ്‌സ്.
സ്കോട്ടിഷ് നോവലിസ്റ്റ് ആൻഡ്രൂ ലാങ് ഇത് ഗ്രേ ഫെയറി ബുക്കിൽ ഉൾപ്പെടുത്തിയിട്ടുണ്ട്.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ  സൂചികയനുസരിച്ച് ഈ കഥ ടൈപ്പ് ATU 451 "The Maiden Who Seeks her Brothers" ആണ്.
ഒരു പുരുഷനും ഭാര്യക്കും ഏഴു മക്കളുണ്ടായിരുന്നു.
ഒരു ദിവസം, പുത്രന്മാർ വേട്ടയാടാൻ പുറപ്പെട്ടു.
അമ്മയ്ക്ക് ഒരു മകളുണ്ടെങ്കിൽ ഒരു വെളുത്ത തൂവാല വീശാൻ, അവർ ഉടൻ മടങ്ങിവരുമെന്ന് അമ്മായിപറഞ്ഞു.
മകനെങ്കിലോ അരിവാൾകൊണ്ടും ജീവനോപായം ഉണ്ടാക്കും.
അതൊരു മകളായിരുന്നു, പക്ഷേ അമ്മായി ആൺകുട്ടികളെ ഒഴിവാക്കണമെന്ന് ആഗ്രഹിച്ചു.
അതിനാൽ അവൾ അരിവാൾ വീശി.
മകൾ ഉദയ തന്റെ സഹോദരങ്ങളെ കുറിച്ച് അറിയാതെ വളർന്നു.
ഒരു ദിവസം, ലോകമെമ്പാടും എന്നെന്നേക്കുമായി അലഞ്ഞുനടക്കുന്ന അവളുടെ സഹോദരന്മാരെ ആട്ടിയോടിച്ചതിന് ഒരു മുതിർന്ന കുട്ടി അവളെ പരിഹസിച്ചു; അവൾ അമ്മയെ ചോദ്യം ചെയ്യുകയും അവരെ കണ്ടെത്താൻ പുറപ്പെട്ടു.
അവളുടെ അമ്മ അവൾക്ക് ഒരു ഒട്ടകവും കുറച്ച് ഭക്ഷണവും ഒട്ടകത്തിന്റെ കഴുത്തിൽ മന്ത്രശക്തിയുള്ള കവടിയും അവളെ പരിപാലിക്കാൻ ആഫ്രിക്കക്കാരനായ ബർക്കയെയും ഭാര്യയെയും നൽകി.
രണ്ടാം ദിവസം, ഒട്ടകത്തിൽ നിന്ന് ഇറങ്ങാൻ ബർക്ക ഉദിയയോട് പറഞ്ഞു.
അങ്ങനെ തന്റെ ഭാര്യക്ക് അവളുടെ സ്ഥാനത്ത് സവാരി ചെയ്യാം.
അമ്മ അടുത്തുണ്ടായിരുന്നതിനാൽ ഉദയയെ വെറുതെ വിടാൻ ബർക്കയോട് പറഞ്ഞു.
മൂന്നാം ദിവസം, തന്റെ ഭാര്യയെ അവളുടെ സ്ഥാനത്ത് ഒട്ടകത്തെ ഓടിക്കാൻ അനുവദിക്കണമെന്ന് ബർക്ക വീണ്ടും ഉദയയോട് പറഞ്ഞു.
പക്ഷേ അമ്മ ഇപ്പോൾ ബർകയെ കേൾക്കാനും ആജ്ഞാപിക്കാനും വളരെ അകലെയായിരുന്നു.
ഉദയ അമ്മയെ വിളിച്ചിട്ടും ഫലമുണ്ടായില്ല, ബർക പെൺകുട്ടിയെ നിലത്തേക്ക് എറിഞ്ഞു.
ഭാര്യ ഒട്ടകത്തിന്മേൽ കയറി ഉദയ നിലത്തു നടന്നു.
അവളുടെ പാതയിലെ കല്ലുകൾ കാരണം അവളുടെ നഗ്നമായ പാദങ്ങൾ മുറിഞ്ഞു.
ഒരു ദിവസം, അവർ ഒരു കാരവൻ കടന്നുപോയി, അവിടെ സഹോദരങ്ങൾ താമസിക്കുന്ന കോട്ടയെക്കുറിച്ച് പറഞ്ഞു.
ബർക ഉദയയെ കോട്ടയിലേക്ക് ഒട്ടകത്തെ ഓടിക്കാൻ അനുവദിച്ചു, പക്ഷേ അവളുടെ സഹോദരന്മാർ അവളെ തിരിച്ചറിയാതിരിക്കാൻ അവളെ പിച്ച് കൊണ്ട് പുരട്ടി.
എന്നിരുന്നാലും, അവർ അവളെ ചോദ്യം ചെയ്യാതെ സ്വീകരിച്ചു.
സന്തോഷത്തിന്റെ കണ്ണുനീർ അവളുടെ മുഖത്ത് വെളുത്ത പാടുകൾ അവശേഷിപ്പിച്ചു.
പരിഭ്രാന്തനായ ഒരു സഹോദരൻ ഒരു തുണി എടുത്ത് പിച്ച് ഇല്ലാതാകുന്നതുവരെ അടയാളം തടവി.
ബർക്കയുടെ കോപം ഭയന്ന് അവൾ ഉത്തരം പറയാതെ ത്വക്കിന് കറുപ്പ് വരച്ചത് ആരാണെന്ന് സഹോദരൻ അവളോട് ചോദിച്ചു.
യാത്രാവേളയിൽ തനിക്ക് ലഭിച്ച ചികിത്സ വിവരിച്ചുകൊണ്ട് അവൾ ഒടുവിൽ അനുതപിച്ചു.
ഏഴു സഹോദരന്മാർ പ്രകോപിതരായി ബർക്കയെയും ഭാര്യയെയും തലയറുത്തു.
അടിക്കുറിപ്പുകൾ അവലംബം പുറംകണ്ണികൾ Udea and her Seven Brothers Archived 2020-01-30 at the Wayback Machine .
Udea and her Seven Brothers-Project Gutenberg
ഉദിയൻകുളങ്ങര ഇംഗ്ലീഷ് വിലാസം https://ml.wikipedia.org/wiki/Udiyankulangara ഉദിയൻ‌കുളങ്ങര ഉദിയൻ‌കുളങ്ങര 8°23′09″N 77°06′20″E ﻿ / ﻿ 8.3858°N 77.1056°E ﻿ / 8.3858; 77.1056 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല തിരുവനന്തപുരം ഭരണസ്ഥാപനം(ങ്ങൾ) ചെങ്കൽ പഞ്ചായത്ത്‌ ആസ്ഥാനം ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 695122 +0471 സമയമേഖല UTC +5:30 പ്രധാന ആകർഷണങ്ങൾ
തിരുവനന്തപുരം ജില്ലയുടെ തെക്കു പടിഞ്ഞാറേ ഭാഗത്തായി സ്ഥിതി ചെയ്യുന്ന ഒരു ചെറു പട്ടണം ആണ് ‌ ഉദിയൻകുളങ്ങര.
തിരുവനന്തപുരം നഗര ഹൃദയമായ തമ്പാനൂരിൽ (തിരുവനന്തപുരം സെൻട്രൽ) നിന്നും ഏകദേശം 24 കിലോ മീറ്ററും, തിരുവനന്തപുരം നഗര അതിർത്തിയിൽ നിന്നും ഏകദേശം 15  കിലോമീറ്ററും തെക്കായി ദേശീയപാത 544 -ൽ കന്യാകുമാരിയിലേക്കുള്ള വഴിയിലാണ് ഉദിയൻകുളങ്ങര സ്ഥിതിചെയ്യുന്നത്.
ചെങ്കൽ പഞ്ചായത്തിന്റെ ആസ്ഥാനം കൂടിയാണു ഈ ചെറു പട്ടണം.
കൊല്ലയിൽ പഞ്ചായത്തിന്റെയും, ആറയൂർ പഞ്ചായത്തിന്റെയും കീഴിലും ഉദിയൻകുളങ്ങരയുടെ ഭാഗങ്ങൾ ഉൾപ്പെടുന്നു.
നെയ്യാറ്റിൻകര താലുക്കിന് കീഴിൽ വരുന്ന ഉദിയൻകുളങ്ങര, ദേശീയ പാതയിൽ നെയ്യാറ്റിൻകര, പാറശ്ശാല എന്നീ പട്ടണങ്ങളുടെ ഇടയിൽ സ്ഥിതി ചെയ്യുന്നു.
നെയ്യാറ്റിൻകര , പാറശ്ശാല എന്നിവയാണ് നിയമ സഭാ മണ്ഡലങ്ങൾ.
ഈ പ്രദേശം തിരുവനന്തപുരം ലോക് സഭാ മണ്ഡലത്തിൽ ഉൾപ്പെടുന്നു.
ധനുവച്ചപുരം ആണ് ഇവിടെയുള്ള റെയിൽവേ സ്റ്റേഷൻ.
അമരവിള, ധനുവച്ചപുരം, വട്ടവിള, ആറയൂർ എന്നിവയാണ് ഉദിയൻകുളങ്ങരയുടെ പോസ്റ്റ് ഓഫീസുകൾ.
BSNL, KSEB എന്നിവയുടെ സബ് സ്റ്റേഷനുകളും ഈ പട്ടണത്തിൽ ഉണ്ട്.
നിരവധി വിദ്യാഭ്യാസ സ്ഥാപനങ്ങൾ ഈ പട്ടണത്തിലും, സമീപ പ്രദേശങ്ങളിലുമായി സ്ഥിതി ചെയ്യുന്നു.
നെയ്യാറ്റിൻകര താലൂക്കിലെ ഒരു ബാങ്കിങ് ഹബ് ആണ് ഉദിയൻകുളങ്ങര.
ദേശസാൽകൃത മേഖലയിലും, സ്വകാര്യ മേഖലയിലും ഉള്ള അനേകം ബാങ്കുകളും, മറ്റു ധനകാര്യ സ്ഥാപനങ്ങളും ഇവിടെ പ്രവർത്തിക്കുന്നു.
ടെക്സ്ടൈൽ, ആഭരണ, വാഹന ഷോറൂമുകളും, മാർജിൻ ഫ്രീ സൂപ്പർ മാർക്കറ്റുകളും, നിരവധി എടിഎമ്മുകളും, ജിംനേഷ്യങ്ങളും, PSC കോച്ചിങ് സെന്ററുകളും, ഓഡിറ്റോറിയങ്ങളും, ഹോട്ടലുകളും  ഉൾപ്പെടെ ഒരു ആധുനിക പട്ടണത്തിനു വേണ്ട എല്ലാ സൗകര്യങ്ങളും ഇവിടെയുണ്ട്.
തലസ്ഥാന നഗരിയായ തിരുവനന്തപുരത്തേക്കും, കേരളത്തിന്റെ മറ്റു പ്രധാന ഭാഗങ്ങളിലേക്കും,  ചെന്നൈ, ബെംഗളൂരു, പുതുച്ചേരി ഉൾപ്പെടെ അന്യ സംസ്ഥാനങ്ങളിലെ പ്രമുഖ നഗരങ്ങളിലേക്കും ഇത് വഴി ബസ് സർവിസുകൾ ഉണ്ട്.
അനേകം ഹൈന്ദവ ക്ഷേത്രങ്ങൾ ഉള്ള ഇവിടെ ക്രിസ്ത്യൻ ചർച്ചകളും ഉണ്ട്.
സർക്കാർ സർവീസും, വാണിജ്യ,വ്യവസായ, ഐ ടി, കാർഷിക മേഖലകളിലും ആണ് ഈ മേഖലയിലെ കൂടുതൽ ജനങ്ങളും ജോലി ചെയ്യുന്നത്.
കടൽ നിരപ്പിൽ നിന്ന് 26 മീറ്റർ ഉയരത്തിലാണ് ഉദിയൻകുളങ്ങര സ്ഥിതിചെയ്യുന്നത്.
എത്തിച്ചേരാനുള്ള മാർഗ്ഗങ്ങൾ
തിരുവനന്തപുരത്തു നിന്നും കന്യാകുമാരിയിലേക്കുള്ള പാതയിൽ ( ദേശീയപാത 544 ) 24 കിലോമീറ്ററോളം സഞ്ചരിച്ചാൽ ഉദിയൻകുളങ്ങരയെത്താം.
എറ്റവും അടുത്തുള്ള റെയിൽവേ സ്റ്റേഷൻ ധനുവച്ചപുരമാണ്‌ .
ചരിത്രം ഉറങ്ങുന്ന നെയ്യാറ്റിൻകരയിൽ നിന്നും 5 കിലോമീറ്റർ മാത്രമേ ഇവിടേക്കുള്ളൂ.
കേരളത്തിന്റെ തെക്കെ അറ്റത്തെ പ്രമുഖ പട്ടണമായ പാറശ്ശാല ഇവിടെ നിന്നും 6 കിലോമീറ്റർ അകലെ ആണ്‌.
പടിഞ്ഞാറ് ഏകദേശം 15 കിലോമീറ്റർ അകലെ സമുദ്ര പ്രദേശവും (പൊഴിയൂർ, പൂവാർ), കിഴക്കു ഏകദേശം 15 കിലോമീറ്റർ അകലെ ഹൈറേഞ്ചും ആണ് (വെള്ളറട മേഖല).
ഉദിനൂർ ഇംഗ്ലീഷ് വിലാസം https://ml.wikipedia.org/wiki/Udinoor
കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് ഉദിനൂർ .
ഉദിനൂർ എന്ന പേരു വന്നത് കോലത്തിരികളിൽ ഒരാളായ ഉദയനനിൽ നിന്നാണ്.
അല്ലട സ്വരൂപത്തിന്റെ ഒരു ഭാഗമാണ് ഉദിനൂർ.
വളരെ പ്രസിദ്ധമായ ക്ഷേത്രപാലക ക്ഷേത്രം ഉദിനൂർ കൂലോം, ഉദിനൂരിന്റെ മധ്യ ഭാഗത്തായി സ്ഥിതി ചെയ്യുന്നു.
ഭഗവാൻ ക്ഷേത്രപാലകനെ ആ ഗ്രാമത്തിലെ ജന്മിയായി കണക്കാക്കുന്നു.
എല്ലാ വർഷവും ഈ ഗ്രാമത്തിൽ നടക്കുന്ന പ്രധാനമായ ആഘോഷങ്ങളാണ് പാട്ടുത്സവവും അരയാലിൻ കീഴിലെ ഒറ്റക്കോലവും.
പ്രധാനമായി രണ്ട് വിദ്യാഭ്യാസ സ്ഥാപനങ്ങൾ ആണിവിടെ ഉള്ളത്.
ഉദിനൂർ സെൻട്രൽ എ യു പി എസ് ജി എച്ച് എച്ച് എസ്, ഉദിനൂർ ഉത്സവങ്ങൾ
കിനാത്തിൽ അരയാലിൻ കീഴിൽ ഒറ്റക്കോലം ഏറ്റവും കൂടുതൽ ആളുകൾ പങ്കെടുക്കുന്ന ഒരു ആഘോഷമാണ്.
വെടിക്കെട്ട് ഒഴിച്ചു കൂടാൻ പറ്റാത്ത ഒന്നാണിവിടെ.
സാംസ്കാരിക സമിതി വായനശാലയുടേയും, ജ്വാല തീയേറ്ററിന്റേയും സാന്നിദ്ധ്യം കിനാത്തിലിനെ ഉദിനൂരിന്റെ സാംസ്കാരിക തലസ്ഥാനമായി മാറ്റി.
2001 ലെ സെൻസസ് പ്രകാരം ഉദിനൂരിലെ മൊത്തം ജനസംഖ്യ 11258 ആണ്.
അതിൽ 5623 പുരുഷന്മാരും 5935 സ്ത്രീകളുമാണ്.
ഉദിനൂർ റോഡ് മംഗലാപുരത്തേക്കുള്ള നാഷ്ണൽ ഹൈവേ 66 മായി ബന്ധപ്പെട്ടു കിടക്കുന്നു.
മംഗലാപുരവും കോഴിക്കോടും വിമാനത്താവള സൗകര്യവും ഉണ്ട്.
ഉദീച്യവൃത്തി ഉദീച്യവൃത്തി ==== ഉദീച്യവൃത്ത്യാഖ്യമാമിതേ
രണ്ടാം ഗുരു വിഷമത്തിൽ മാത്രമായ്.
====
===== രണ്ടാമക്ഷരം ഗുരുവാക്കുന്നത് വിഷമപാദങ്ങളിൽ മാത്രമായാൽ അത് ഉദീച്യവൃത്തി.
===== ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 മേയ് മുതൽ തുടരുന്നു.
ഉദു ഇംഗ്ലീഷ് വിലാസം https://ml.wikipedia.org/wiki/Udu An udu percussion pot
ആഫ്രിക്കയിലെ ഒരു താളവാദ്യമാണ് ഉദു (Udu) .
നൈജീരിയയിലെ ഇഗ്ബോ വിഭാഗക്കാരാണിത് ഉപയോഗിച്ചു വരുന്നത്.
ഉദു എന്നതിന് ഇഗ്ബോ ഭാഷയിൽ പാത്രം എന്നാണർത്ഥം.
ഒരുവശത്ത് ദ്വാരമുള്ള കൂജയാണിത്.
ഇഗ്ബോ സ്ത്രീകൾ പാരമ്പര്യമായി അവരുടെ ആഘോഷങ്ങൾക്ക് ഇത് ഉപയോഗിച്ചുവരുന്നു.
കളിമണ്ണിൽ നിർമ്മിക്കുന്ന ഉദുവിന്റെ ഒരു വശത്തുള്ള ദ്വാരത്തിൽ തട്ടിയാണ് ശബ്ദം പുറപ്പെടുവിക്കുക.
ഘടത്തോട് സാമ്യമുള്ള ഈ സംഗീതോപകരണം പല രാജ്യങ്ങളിലും വ്യത്യസ്തശൈലികളിൽ ഉപയോഗിച്ചുവരുന്നു.
ഉദുമ ഉപതിരഞ്ഞെടുപ്പ്
കേരളത്തിലെ ഒരു നിയമസഭാമണ്ഡലമായ ഉദുമയിൽ 1985-ന് ഉപതെരഞ്ഞെടുപ്പ് നടന്നു.
എം.എൽ.എ. ആയിരുന്ന എം. കുഞ്ഞിരാമൻ നമ്പ്യാർ 1984-ൽ രാജിവെച്ചതിനെത്തുടർന്നാണ് ഉപതെരഞ്ഞെടുപ്പ് വേണ്ടി വന്നത്.
ഘടകകക്ഷികൾക്ക് കൂടുതൽ പ്രാധാന്യം നൽകുന്നതിൽ പ്രതിഷേധിച്ച് കോൺഗ്രസിൽ നിന്ന് രാജി വെച്ച് സ്വതന്ത്ര സ്ഥാനാർത്ഥിയായി 1982-ൽ എൽ.ഡി.എഫ്. പിന്തുണയോടെ മൽസരിക്കുകയായിരുന്നു.
മാതൃസംഘടനയായ കോൺഗ്രസിലേക്ക് തിരിച്ച് പോകുന്നതിന്റെ ഭാഗമായി 1984 ഡിസംബറിൽ നിയമസഭാംഗത്വം രാജി വെച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1985 കെ. പുരുഷോത്തമൻ സി.പി.എം. , എൽ.ഡി.എഫ്. എം. കുഞ്ഞിരാമൻ നമ്പ്യാർ കോൺഗ്രസ് (ഐ.) , യു.ഡി.എഫ്. ഇതും കാണുക ഉദുമ നിയമസഭാമണ്ഡലം അവലംബം
കെ.വി. നാരായണൻ ഇംഗ്ലീഷ് വിലാസം https://ml.wikipedia.org/wiki/K.
കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു നാരായണൻ തണ്ടാൻ എന്ന പേരിലറിയപ്പെട്ട കെ.വി. നാരായണൻ (ജീവിതകാലം: ഫെബ്രുവരി 1919 - 1991) .
ചിറ്റൂർ ദ്വയാംഗ നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത് .
1949-ൽ ഐസ്പിയിൽ അംഗമായ നാരയണൻ 1952ലാണ് കമ്മ്യൂണിസ്റ്റ് പാർട്ടിയിൽ ചേരുന്നത്.
1948-വരെ കൊച്ചിൻ പ്രജാമണ്ഡലത്തിന്റെ സെക്രട്ടറിയായിരുന്ന ഇദ്ദേഹം 1963-65 കാലഘട്ടത്തിൽ കേരളനിയമസഭയുടെ പ്രൈവറ്റ് മെമ്പേഴ്സ് ബിൽസ് ആൻഡ് റെസൊലൂഷൻ കമ്മറ്റിയുടെ ചെയർമാനയിരുന്നു.
അയിലൂർ പഞ്ചായത്ത് പ്രസിഡന്റ്, കേരള കർഷക സംഘത്തിന്റെ എക്സിക്യൂട്ടീവ് കമ്മിറ്റി, സംസ്ഥാന കമ്മിറ്റി എന്നിവിടങ്ങളിൽ അംഗമായിരുന്നു.
1977ലെ കേരളനിയമസഭാ തിരഞ്ഞെടുപ്പിൽ കൊല്ലങ്കോട് നിന്ന് മത്സരിച്ചെങ്കിലും 438 എന്ന തുച്ഛമായ വോട്ടുകൾക്ക് സി. വാസുദേവ മേനോനോട് പരാജയപ്പെട്ടു .
കെ.വി. ബാബു ഇംഗ്ലീഷ് വിലാസം https://ml.wikipedia.org/wiki/K.
V._Babu
വടക്കൻ മലബാറിലെ പയ്യന്നൂർസ്വദേശിയായ നേത്രരോഗ വിദഗ്ദ്ധനാണ് ഡോ. കെ.വി. ബാബു .
താൻ കൂടി അംഗമായ, ഇന്ത്യയിലെ ഡോക്ടർമാരുടെ സംഘടനയായ ഐ.എം.എ.യുടെ ചില നയങ്ങൾക്കെതിരെ നടത്തിയ നിയമ നടപടികളിലൂടെ ഇദ്ദേഹം ജനശ്രദ്ധ നേടി.
ജീവിതരേഖ ഐ.എം.എ. ഉൽപ്പന്നങ്ങ‌ൾ ശുപാർശ ചെയ്യുന്നത്
2008 ഏപ്രിൽ 14 നു ഐ.എം.എ യുടെ കേന്ദ്ര കമ്മിറ്റി യോഗം പെപ്സിക്കോയുടെ ട്രോപ്പിക്കാനോ ജ്യുസിനും ക്വാക്കർഓട് ‌സിനും ഡാബറിന്റെ കൊതുകിനെ  തുരത്താനുള്ള ഒഡോമോസ് ക്രീമിനും അടുത്ത 3 വർഷത്തേക്ക് പ്രചാരവേല ചെയ്യാൻ തീരുമാനിച്ചു.
രണ്ടേ കാൽ കോടി രൂപക്കായിരുന്നു പ്രസ്തുത കമ്പനികളുമായി കരാർ ഒപ്പിടാൻ തീരുമാനിച്ചത്.
ഇത്തരത്തിൽ ഡോക്ടർമാരുടെ പ്രൊഫഷണൽ സംഘടന കുത്തക കമ്പനികളുടെ ഉൽപന്നങ്ങൾക്ക് ശുപാർശ നൽകുന്നതിനെ ഡോ. കെ.വി. ബാബു എതിർത്തു.
കേരളത്തിൽ പയ്യന്നൂരിനെ പ്രതിനിധാനം ചെയ്യുന്ന ദേശീയ കൗൺസിൽ അംഗമായിരുന്നു അദ്ദേഹം.
അദ്ദേഹം ഇന്ത്യൻ മെഡിക്കൽ കൗൺസിലിനു ഇത് സംബന്ധമായി പരാതി നൽകുകയും വിവരാവകാശനിയമപ്രകാരം ഇതുസംബന്ധിച്ച വിവരങ്ങൾ നേടിയെടുക്കുകയും ചെയ്തു.
ഡോക്ടർമാർ പിന്തുടരേണ്ട മെഡിക്കൽ എത്തിക്‌സിന്റെ നഗ്നമായ ലംഘനമാണു പ്രസ്തുത കരാർ എന്ന് മെഡിക്കൽ കൗൺസിലിനെ ബോധ്യപ്പെടുത്താൻ അദ്ദേഹത്തിനു കഴിഞ്ഞു.
തുടർന്ന് ഈ പ്രശ്‌നം ഇന്ത്യൻ പാർലമെന്റിലും ഉന്നയിക്കപ്പെട്ടു.
ദേശീയ മാധ്യമങ്ങൾ വാർത്ത ഏറ്റെടുത്തു.
തുടർന്ന് ഈ കരാറിനു അനുമതി നൽകിയ കേന്ദ്ര കമ്മറ്റിയിലെ 187 അംഗങ്ങൾക്കെതിരെ നടപടിയെടുക്കാൻ മെഡിക്കൽ കൗൺസിൽ നിർബന്ധിതമായി.
ഐ.എം.എ. യെ രക്ഷിക്കാൻ പല അടവുകളും പയറ്റിയ ശേഷമായിരുന്നു മെഡിക്കൽ കൗൺസിലിന്റെ ഈ തീരുമാനം.
2010 നവംബർ 19നു ഐ.എം.എ.ദേശീയ പ്രസിഡന്റിന്റെയും സെക്രട്ടറിയുടെയും പേരുകൾ 6 മാസത്തേക്ക് മെഡിക്കൽ രജിസ്റ്ററിൽ നിന്ന് നീക്കം ചെയ്യാനും 61 എക്‌സിക്യൂട്ടിവ് അംഗങ്ങളെ ശാസിക്കാനും മെഡിക്കൽ  കൗൺസിൽ തീരുമാനിച്ചു.
ഇത്തരത്തിൽ ഒരു കരാറിൽ മേലിൽ ഏർപ്പെടില്ലെന്ന് ഐ.എം.എ. യും തീരുമാനിച്ചു.12 വർഷമായി താൻ കൂടി അംഗമായ സംഘടനയുടെ നിഗൂഡമായ ഇടപാടുകളെ പൊതുജനമധ്യത്തിൽ തുറന്ന് കാട്ടിയ ഡോ.ബാബുവിനു നേരിടേണ്ടി   വന്നത് വലിയ വെല്ലുവിളികളായിരുന്നു.
പുറത്താക്കൽ ഭീഷണി, വധഭീഷണി എന്നിവ ചിലതു മാത്രം.
ഇന്ത്യയിലെ ആതുരശുശ്രൂഷ രംഗം പതിച്ചു പോയ ജീർണതയുടെ നെല്ലിപ്പടിയായിരുന്നു കുത്തക കമ്പനികളുമായി ഐ.എം.എ ഉണ്ടാക്കിയ  കരാർ എന്ന് അദ്ദേഹം ഉറച്ചു വിശ്വസിച്ചു.
ഐ.എം.എ. യിൽ അംഗങ്ങളായ 2 ലക്ഷം വരുന്ന ഡോക്ടർമാരുടെ ധാർമ്മികതയെയും സത്യസന്ധതതെയും കടലിലൊഴുക്കിയും വളർന്നു വരുന്ന കുട്ടികളുടെ ആരോഗ്യത്തെ തന്നെ പണയം വെച്ചും ഒപ്പിട്ട കരാറിലൂടെ ഡോക്ടർമാരുടെ ഇമേജിനെ വെച്ച് പണം പിടുങ്ങുന്ന സംഘമായി ഐ.എം.എ. മാറുന്നതിനെ ഒരു അംഗമെന്ന നിലയിൽ അതിനുള്ളിൽ തന്നെ നിന്ന് എദ്ദേഹം എതിർത്തു.
2010-ൽ ദേശീയ മനുഷ്യാവകാശ കമ്മീഷനും ഇതിൽ ഇടപെടുകയുണ്ടായി.
വാക്സിൻ ലാബുകൾ പൂട്ടിയത്
2008 ജനുവരിയിൽ പൊതുമേഖലയിൽ പ്രവർത്തിക്കുന്ന പ്രധാനപ്പെട്ട 3 വാക്‌സിൻ ലാബുകളായ സെൻട്രൽ റിസർച്ച് ഇൻസ്റ്റിറ്റിയൂട്ട് , കസൗളി , ഹിമാചൽ പ്രദേശ് ; പാസ്ചർ ഇൻസ്റ്റിറ്റിയൂട്ട് , കുന്നൂർ , തമിഴ്‌നാട് ; ബി.സി.ജി വാക്‌സിൻ ലാബ് , ചെന്നൈ എന്നിവയുടെ അംഗീകാരം കേന്ദ്ര ആരോഗ്യ മന്ത്രാലയം പിൻ വലിക്കുകയും അവയിലെ ഉത്പാദനം നിർത്തിവെക്കുകയും ചെയ്തു.
2006-07 വരെ ഇന്ത്യയിലെ പ്രതിവർഷ വാക്‌സിൻ ആവശ്യകതയുടെ 90 % ലധികം ഈ സ്ഥാപനങ്ങളിലൂടെയാണു ലഭ്യമാക്കിയിരുന്നത്.
ഈ വിഷയത്തിലും ദേശീയ മാധ്യമങ്ങളുടെ ശ്രദ്ധ അതി ശക്തമായി പതിയുന്നതിൽ ഡോ.ബാബു നിർണായക പങ്കു വഹിച്ചു.
വാക്‌സിൻ ലാബുകൾ അടച്ചുപൂട്ടി വൻ കിട സ്വകാര്യലാബുകൾക്ക് വാക്‌സിൻ നിർമ്മാണത്തിനുള്ള ഓർഡർ നൽകുകയും ചെയ്തതിലൂടെ 116 കോടി രൂപയുടെ നഷ്ടം സർക്കാരിനുണ്ടായതായി കണക്കാക്കപ്പെടുന്നു.
കൂടാതെ ഈ ജീവൻ രക്ഷാമരുന്നുകളുടെ വില 100 മുതൽ 200 ശതമാനം വരെ വർദ്ധിക്കുകയും ചെയ്തു.
കൂടാതെ ലാബുകൾ അടച്ചുപൂട്ടിയപ്പോൾ സ്റ്റോക്കുണ്ടായിരുന്ന വാക്‌സിനെല്ലാം നശിച്ചതു വഴി 3 മാസത്തോളം ഈ പ്രധാന വാക്‌സിനുകളുടെ ലഭ്യത ഒരു ഡോസു പോലും ഇന്ത്യയിലുണ്ടായിരുന്നില്ല എന്ന അപകടകരമായ സ്ഥിതിവിശേഷവും ഉണ്ടായി.
ഈ കാര്യങ്ങളിലെല്ലാം ദേശീയ മാധ്യമങ്ങളുടെ ശ്രദ്ധ പതിഞ്ഞത് ഡോ.ബാബുവിന്റെ പ്രവർത്തങ്ങൾ മൂലമാണ്.
തുടർന്ന് ഡെൽഹി ഹൈക്കോടതിയിൽ ഈ കേസ് എത്തുകയും കോടതിയുടെ നിശിതവിമർശനം ഉണ്ടാവുകയും  2010 ഫെബ്രുവരിയിൽ പൂട്ടിയിട്ട ലാബുകൾ തുറന്നു പ്രവർത്തിക്കുകയും ചെയ്തു.
അവലംബം പുറം കണ്ണികൾ ഡോ.കെ.വി. ബാബു വേഴ്സസ് മെഡിക്കൽ കൗൺസിൽ ഓഫ് ഇൻഡ്യ, 2009 നവംബർ 10 സെൻട്രൽ ഇൻഫർമേഷൻ കമ്മീഷൻ
കെ.വി. മുഹമ്മദ് ഇംഗ്ലീഷ് വിലാസം https://ml.wikipedia.org/wiki/K.
V._Muhammed
ഒന്നാം കേരളനിയമസഭയിൽ മങ്കട നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു കെ.വി. മുഹമ്മദ് (1 മേയ് 1909 - 1967).
മുസ്ലീം ലീഗിന്റെ പ്രതിനിധിയായാണ് കെ.വി. മുഹമ്മദ് കേരള നിയമസഭയിലേക്കെത്തിയത്.
1909 സെപ്റ്റംബർ 1ന് ജനിച്ചു, മാണിശ്ശേരി മൂസാക്കുട്ടി സാഹിബാണ് പിതാവ്.
1945-ൽ മുസ്ലീം ലീഗിൽ ചേർന്നാണ് ഇദ്ദേഹം രാഷ്ട്രീയ പ്രവർത്തനം ആരംഭിച്ചത്, 1934 മുതൽ 1936 വരെ പാലക്കാട് നഗരസഭയിലെ കൗൺസിലറായിരുന്നു.
കെ.വി. രമേശ് ഇംഗ്ലീഷ് വിലാസം https://ml.wikipedia.org/wiki/K.
ഒരു യക്ഷഗാന - പാവകളി കലാകാരനാണ് കെ.വി. രമേശ്.
ശ്രീ ഗോപലകൃഷ്ണ യക്ഷഗാന ബൊമ്മയാട്ട സംഘം ഡയറക്ടറാണ്.
പുലിക്കുന്ന് ഭഗവതി ക്ഷേത്രത്തിനു സമീപം പരേതനായ ഡി.കെ. വെങ്കിട കൃഷ്ണയുടെയും കെ വി ഗിരിജയുടെയും മകനായ ദിനേശ് 30 വർഷത്തോളമായി പാവക്കളി രംഗത്ത് സജീവമാണ്.
ലാഹോർ, ദുബൈ, പാരീസ്, ചെക്കോസ്ലേവാക്യ എന്നിവിടങ്ങളിൽ യക്ഷഗാന പാവക്കളി അവതരിപ്പിച്ചിട്ടുണ്ട്.
തുളുനാടൻ പാട്ട്, ഭൂതാരാധന മുതലായ വിഷയങ്ങളെപ്പറ്റി ഗവേഷണ പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
പുരസ്കാരങ്ങൾ കർണാടക സർക്കാറിന്റെ രാജ്യോത്സവ പുരസ്കാരം.
ബെസ്റ്റ് ട്രഡീഷണൽ പെർഫെക്ട് പെർഫോർമർ അവാർഡ് (ചെക്കോസ്ലേവാക്യ) അവലംബം ↑ http://www.old2.kvartha.com/%E0%B4%95%E0%B5%86-%E0%B4%B5%E0%B4%BF-%E0%B4%B0%E0%B4%AE%E0%B5%87%E0%B4%B6%E0%B5%8D%E2%80%8C-%E0%B4%A8%E0%B4%BE%E0%B4%B0%E0%B4%BE%E0%B4%AF%E0%B4%A3-%E0%B4%AD%E0%B4%BE%E0%B4%97%E0%B4%B5%E0%B4%A4-31433.html%5Bപ്രവർത്തിക്കാത്ത+കണ്ണി%5D ↑ http://mal.sarva.gov.in/index.php?title=%E0%B4%A4%E0%B5%81%E0%B4%B3%E0%B5%81_%E0%B4%AD%E0%B4%BE%E0%B4%B7%E0%B4%AF%E0%B5%81%E0%B4%82_%E0%B4%B8%E0%B4%BE%E0%B4%B9%E0%B4%BF%E0%B4%A4%E0%B5%8D%E0%B4%AF%E0%B4%B5%E0%B5%81%E0%B4%82%5Bപ്രവർത്തിക്കാത്ത+കണ്ണി%5D
കെ.വി. പ്രസാദ്‌
കേരളത്തിലെ എറണാകുളം ജില്ലയിൽ നിന്നുള്ള മൃദംഗവാദകനാണ് കെ.വി. പ്രസാദ്‌ (ജനനം 4 മെയ് 1958) .
സുബ്ബലക്ഷ്മി , എം.എൽ. വസന്തകുമാരി , ഡി.കെ. പട്ടമ്മാൾ എന്നിവർക്കും ലാൽഗുഡി, എം.എ. ഗോപാലകൃഷ്ണൻ, ടി.എം. കൃഷ്ണ , ശെമ്മാങ്കുടി , ബാലമുരളീകൃഷ്ണ , യേശുദാസ്‌ തുടങ്ങിയ പ്രശസ്ത സംഗീതജ്ഞന്മാരുടെ കച്ചേരികൾക്ക് മൃദംഗം വായിച്ചിട്ടുണ്ട്.
എം.എസ്സിന്റെ സംഗീതവേദികളിലെ സ്ഥിരം താളസാന്നിധ്യമായിരുന്നു.
തേവര സേക്രഡ്‌ഹാർട്ട്‌ കോളേജിൽ നിന്നും  പ്രീഡിഗ്രി-ഡിഗ്രി പാസായി.
1978-ൽ സസ്യശാസ്ത്രത്തിൽ ബിരുദം നേടി.
എറണാകുളം നാരായണയ്യർ, പ്രൊഫ. പാറശ്ശാല രവി, സംഗീതകലാനിധി ഡോ. ടി.കെ. മൂർത്തി എന്നിവരായിരുന്നു ഗുരുക്കന്മാർ.
സ്കൂൾ - കോളേജ് പഠനകാലത്തു സംസ്ഥാന യുവജനോത്സവങ്ങളിൽ 1971 മുതൽ 1978 വരെ തുടർച്ചയായി മൃദംഗവാദനത്തിൽ ഒന്നാം സമ്മാനംനേടി.
കേരള സംഗീതനാടക അക്കാദമി അക്കാലത്ത്‌ നടത്തിയ യൂത്ത്‌ഫെസ്റ്റിവലിലും സമ്മാനംനേടി.
1974-ൽ ആൾ ഇന്ത്യാ റേഡിയോ നടത്തിയ മൃദംഗ മത്സരത്തിൽ ഒന്നാം സ്ഥാനം നേടി.
1978-ൽ ഹവാനയിൽ നടന്ന വേൾഡ്‌ യൂത്ത്‌ഫെസ്റ്റിവലിലും പങ്കെടുത്തു.
ആകാശവാണി കോഴിക്കോട്‌ നിലയത്തിലും 1984-ൽ ചെന്നൈ നിലയത്തിലും മൃദംഗകലാകാരനായി നിയമിതനായി.
ന്യൂയോർക്ക്‌ യു.എൻ. ജനറൽ അസംബ്ളിഹാളിൽ സുധാരഘുനാഥിന്റെ പാട്ടിന്‌ മൃദംഗം വായിച്ചു.
നിരവധി മലയാളം, തമിഴ്‌, തെലുങ്ക്‌, കന്നട ചലച്ചിത്രഗാനങ്ങൾക്ക്‌ പശ്ചാത്തലത്തിൽ മൃദംഗം വായിച്ചിട്ടുണ്ട്.
പ്രമദവനം, രാമകഥാഗാനലയം...
, സൂര്യകിരീടം...
, ഒരു മുറൈവന്ത്‌...
, അംഗോപാംഗം...
തുടങ്ങിയവയുടെ പശ്ചാത്തലത്തിലെ മൃദംഗം പ്രസാദിന്റേതാണ്.
പുരസ്കാരങ്ങളും ബഹുമതികളും കലൈമാമണി പുരസ്കാരം (2000- തമിഴ്നാട് ഇയൽ ഇസൈ നാടക മന്റ്രം) കേരള സംഗീതനാടക അക്കാദമി പുരസ്കാരം (2010) കേന്ദ്ര സംഗീതനാടക അക്കാദമി പുരസ്കാരം (2013) വാണി കലാ സുധാകര(2011-ത്യാഗ ബ്രഹ്മ ഗാന സഭ, ചെന്നൈ) ആസ്ഥാന വിദ്വാൻ(2001-കാഞ്ചി കാമകോടി പീഠം) അവലംബം 1 2 3 4 http://sangeetnatak.gov.in/sna/citation_popup.php?id=561 at=1 ↑ http://www.thehindu.com/features/friday-review/music/on-his-fingertips/article4834182.ece ↑
കെ.വി. മഹാദേവൻ ഇംഗ്ലീഷ് വിലാസം https://ml.wikipedia.org/wiki/K.
_Mahadevan
മാമ എന്നും അറിയപ്പെട്ട, കൃഷ്ണൻകോവിൽ വെങ്കടാചലം മഹാദേവൻ (K. V. Mahadevan) ( തമിഴ് : கிருஷ்ணன்கோயில் வெங்கடாசலம் மகாதேவன் ; 14 മാർച്ച് 1918 – 21 ജൂൺ 2001),  ഒരു ദക്ഷിണേന്ത്യക്കാരനായ സംഗീതസംവിധായകനായിരുന്നു.
ഇന്നും ശങ്കരാഭരണം മുതലായ സിനിമകൾക്കു നൽകിയ സംഗീതത്താൽ അദ്ദേഹം ഓർമ്മിക്കപ്പെടുന്നു.
1918 -ൽ നാഗർകോവിലിൽ ജനിച്ച കെ. വി. മഹാദേവൻ എം എസ് വിശ്വനാഥന്റെയും ടി കെ രാമമൂർത്തിയുടെയും സമകാലികനായിരുന്നു.
1942 -ൽ മനോന്മണി എന്ന സിനിമയിൽ തുടങ്ങി നാലു പതിറ്റാണ്ടോളം നീണ്ടുനിന്ന സംഗീതജീവിതത്തിൽ അദ്ദേഹം ഏതാണ്ട് 600 -ഓളം സിനിമകൾക്ക് സംഗീതസംവിധാനം നിർവ്വഹിച്ചു.
1990 മധ്യത്തോടെ ആരോഗ്യം മോശമായത് അദ്ദേഹത്തിന്റെ സംഗീതജീവിതത്തിന് വിരാമമിട്ടു.
1992 -ലെ സ്വാതി കിരണം ആണ് അദ്ദേഹത്തിന്റെ അവസാന സിനിമ.
സിനിമ തമിഴ് മനോന്മണി (1942) ആടവന്ത ദൈവം (1960) ശാരദ (1962) ഇരുവർ ഉള്ളം (1963) തിരുവിളയാടൽ (1965) സരസ്വതീ ശപഥം (1966) തിരുവരുചെൽവർ (1967) കാന്തൻ കരുണൈ (1967) തിരുമൽ പെരുമൈ (1968) ആദിമായ്പെൺ (1969) മലയാളം നായരു പിടിച്ച പുലിവാൽ (1958) - പശ്ചാത്തലസംഗീതം മാത്രം.
ആന വളർത്തിയ വാനമ്പാടിയുടേ മകൻ (1971) പദ്മതീർത്ഥം (1978) കായലും കയറും (1979) എന്നെ സ്നേഹിക്കൂ എന്നെ മാത്രം (1981) കാക്ക (1982) പിരിയില്ല നാം (1984) വെപ്രാളം (1984) രാഗം (1985) മംഗല്യ ചാർത്ത് (1987) തെലുഗു Adavi Ramudu (1977) ശങ്കരാഭരണം (1980) Srinivasa Kalyanam (1987) Aadavaallu Meeku Joharlu (1981) Saptapadi (1981) Trishulam (1982) Sirivennela (1986) Janaki Ramudu (1988) Nari Nari Naduma Murari (1990) Alludugaru (1990) Assembly Rowdy (1991) Swathi Kiranam (1992) കന്നഡ Manini (1979) Guru Shishyaru (1981) Krishna Rukmini (1988) സമ്മാനങ്ങൾ National Film Award for Best Music Direction (1967) for Kandan Karunai (first recipient of the award) Tamil Nadu State Film Award for Best Music Director (1969) for Adimai Penn National Film Award for Best Music Direction (1980) for Sankarabharanam Filmfare Best Music Director Award (Telugu) (1992) for Swathi Kiranam മരണം
2001 ജൂൺ 21 -ൽ ചെന്നൈയിൽ വച്ചാണ് അദ്ദേഹം മരണമടഞ്ഞത്.
കെ.വി. മോഹൻകുമാർ ഈ ലേഖനം അഥവാ വിഭാഗം ആത്മകഥാരീതിയിൽ എഴുതിയതോ ലേഖകനോ അല്ലെങ്കിൽ ലേഖകനുമായി ബന്ധമുള്ള ആളുകളോ കാര്യമായി കൂട്ടിച്ചേർക്കലുകൾ നടത്തിയതോ ആണ്.
V._Mohankumar കെ.വി.മോഹൻകുമാർ
മലയാള സാഹിത്യകാരനാണ് കെ.വി. മോഹൻകുമാർ .
ഒൻപത് നോവലുകളും പന്ത്രണ്ട്   കഥാസമാഹാരവും ഉൾപ്പെടെ 33 പുസ്തകങ്ങൾ രചിച്ചു. 'ഉഷ്‌ണരാശി' എന്ന കൃതിക്ക് 2018-ലെ വയലാർ അവാർഡും കേരള സാഹിത്യ അക്കാദമി അവാർഡും ഉൾപ്പെടെ പതിനഞ്ചോളം   പുരസ്കാരങ്ങൾ ലഭിച്ചു.
ആലപ്പുഴ പട്ടണത്തിൽ  കെ.വേലായുധൻപിളളയുടെയും ലക്ഷ്‌മിക്കുട്ടി അമ്മയുടെയും മകനായി ജനിച്ചു .
ആലപ്പുഴ ഗവ.
എൽ പി സ്കൂൾ, ചേർത്തല തെക്ക്‌ ഗവ.
യു.പി.സ്കൂൾ,അർത്തുങ്കൽ സെന്റ്‌ ഫ്രാൻസിസ്‌ അസീസ്സി ഹൈസ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം.
മധുര കാമരാജ്‌ സർവ്വകലാശാലയിൽ നിന്ന് പൊളിറ്റിക്കൽ സയൻസിൽ മാസ്റ്റർ ബിരുദം.
കൊച്ചി ഭാരതീയ വിദ്യാഭവനിൽ നിന്ന് ജേർണലിസത്തിൽ ബിരുദാനന്തര ഡിപ്ലോമ.
ഇഗ്‌ നുവിൽ നിന്ന് എം.ബി.എ. കേരള കൗമുദി, മലയാള മനോരമ ദിനപ്പത്രങ്ങളിൽ ജില്ലാ ലേഖകനായും സബ്‌ എഡിറ്ററായും പന്ത്രണ്ട്‌ വർഷത്തെ പത്ര പ്രവർത്തനം.
തുടർന്ന് 1993-ൽ സംസ്ഥാന സിവിൽ സർവ്വീസിൽ ഡെപ്യൂട്ടി കലക്ടറായി നിയമിതനായി.
അടൂർ, കൊല്ലം , തിരുവനന്തപുരം എന്നിവിടങ്ങളിൽ ആർ.ഡി.ഒ, ഖാദി ബോർഡ്‌ സെക്രട്ടറി, സംസ്ഥാന ചലച്ചിത്ര അക്കാദമി  സെക്രട്ടറി, ടൂറിസം വകുപ്പിൽ വിവിധ പൊതുമേഖലാ സ്ഥാപനങ്ങളുടെ മാനേജിംഗ്‌ ഡയറക്ടർ, സുനാമി പുനരധിവാസ പദ്ധതി ഡയറക്ടർ തുടങ്ങിയ നിലകളിൽ  പ്രവർത്തിച്ചു.
2004  ബാച്ചിൽ ഇന്ത്യൻ അഡ്മിനിസ്ട്രേറ്റീവ്‌ സർവ്വീസിലേക്ക്‌ തെരഞ്ഞെടുക്കപ്പെട്ടു.
പാലക്കാട്ടും കോഴിക്കോട്ടും ജില്ലാ കലക്ടറായിരുന്നു.
നോർക്ക റൂട്ട്സ്‌ സി.ഇ.
ഒ, ഗ്രാമ വികസന കമ്മീഷണർ, ഹയർ സെക്കൻഡറി ഡയറക്ടർ, പൊതു വിദ്യാഭ്യാസ ഡയറക്ടർ, പൊതു വിദ്യാഭ്യാസ സ്പെഷൽ സെക്രട്ടറി എന്നീ പദവികൾ വഹിച്ചു.
അഞ്ചുവർഷം സംസ്ഥാന ഭക്ഷ്യകമ്മീഷന്റെ പ്രഥമ ചെയർമാൻ ആയിരുന്നു (2019-2023).
പാലക്കാട്‌ ജില്ലാ കലക്ടരായിരിക്കെ 2011 ലെ ദേശീയ സെൻസസിന്റെ നിർവഹണമികവിന് 'മെറിറ്റോറിയസ് സർവീസി'നുള്ള  രാഷ്ട്രപതിയുടെ കീർത്തിമുദ്രയും പ്രശംസാപത്രവും ലഭിച്ചു.
പാലക്കാട്‌ ജില്ലാ കലക്ടറായിരിക്കെ 'ഖസാക്കിന്റെ ഇതിഹാസ'ത്തിന്റെ ഭൂമികയായ തസ്രാക്ക്‌ സാംസ്കാരിക കേന്ദ്രമായി വികസിപ്പിക്കുന്നതിനും 'ഇതിഹാസ' കഥാപാത്രങ്ങൾക്ക്‌ കരിങ്കല്ലിൽ ജീവൻ നൽകുന്നതിനും  പദ്ധതി ആവിഷ്കരിച്ചു നടപ്പാക്കി.
പാലക്കാട്‌ കോട്ടമൈതാനത്ത്‌ കേരളത്തിലെ ആദ്യത്തെ കരിങ്കൽ ശിൽപ ഉദ്യാനമായ 'ശിലാവാടിക' സ്ഥാപിച്ചു.
കോഴിക്കോട്ട്‌ രാജ്യാന്തര പ്രശസ്തരായ ശിൽപികളെ  ഉൾപ്പെടുത്തി 'ശിൽപ നഗരം' പദ്ധതി നടപ്പാക്കി.
പതിമൂന്നാമത്തെ വയസ്സിൽ ആദ്യകഥ കുട്ടികളുടെ മാസികയായ 'ബാലയുഗ'ത്തിൽ  പ്രസിദ്ധീകരിച്ചു.
ബിരുദ വിദ്യാർത്ഥിയായിരിക്കെ കേരള സർവ്വകലാശാലാ യുവജനോത്സവത്തിൽ കഥാ രചനയിൽ സമ്മാനം ലഭിച്ചു.1985 -ൽ 'പാതിയാത്രാച്ചീട്ട്‌' എന്ന കഥയ്ക്ക്‌ സാഹിത്യ പ്രവർത്തക സഹകരണ സംഘത്തിന്റെ കാരൂർ പ്രൈസ്‌ ലഭിച്ചു.
1992-ൽ ആദ്യ നോവലായ 'ശ്രാദ്ധശേഷം' പ്രസിദ്ധീകരിച്ചു.
ഉഷ്ണരാശി, പ്രണയത്തിന്റെ മൂന്നാം കണ്ണ് , എടലാക്കുടി പ്രണയ രേഖകൾ, മാഴൂർ തമ്പാൻ രണ്ടാം വരവ്‌, ജാരനും പൂച്ചയും, ഹേ രാമ, ഏഴാമിന്ദ്രിയം എന്നീ നോവലുകളും സമ്പൂർണ്ണ കഥകൾ(1983-2020), പേപ്പർ വെയ്റ്റ്‌, സൗന്ദര്യ ബിലഹരി തുടങ്ങിയ കഥാ സമാഹാരങ്ങളും ഉൾപ്പെടെ നോവൽ, കഥ, യാത്ര, ഓർമ്മ, ബാല സാഹിത്യം, ലേഖനങ്ങൾ എന്നീ വിഭാഗങ്ങളിലായി മുപ്പത്തി രണ്ട്‌ കൃതികൾ.